SL
C 94/24
Uradni list Evropske unije
13.3.2023
Predloga Tožeča stranka Sodišču predlaga, naj: — ugotovi, da Portugalska republika s tem, da je v veljavi ohranila člen 2 zakona št.
25/2018 z dne 14. junija, s katerim je bil odstavek 7 dodan v člen 25 zakona št.
31/2009 z dne 3. julija, kakor je bil spremenjen z zakonom št.
40/2015, v katerem je določeno, da „imetniki univerzitetne diplome iz gradbenega inženirstva – na katere se nanaša Priloga VI k Direktivi Evropskega parlamenta in Sveta 2005/36/ES (1) z dne 7. septembra 2005 o priznavanju poklicnih kvalifikacij, kakor je bila spremenjena z Direktivo 2013/55/EU z dne 20. novembra 2013 – ki so svoje univerzitetno izobraževanje začeli v študijskih letih, navedenih v teh prilogi, in ki so predložili dokazilo, da so v okviru določb uredbe št.
73/73 z dne 28. februarja med 1. novembrom 2009 in 1. novembrom 2017 prevzeli arhitekturno projektiranje, za katero je bilo izdano občinsko dovoljenje, lahko izvajajo projektiranja, posebej določena v tej uredbi, pod pogoji, ki jih ta vsebuje, in ob upoštevanju veljavne zakonske ureditve za dejavnost, pri čemer so kljub temu zavezani izpolnjevati obveznosti iz tega zakona in, če je potrebno, pristojnim upravnim organom predložiti dokazila o tem“, ni izpolnila obveznosti, ki jih ima na podlagi člena 49(1) Priloge VI in člena 59(3) Direktive 2005/36/ES ter členov 45 PDEU, 49 PDEU in 56 PDEU; — Portugalski republiki naloži plačilo stroškov.
Tožbeni razlogi in bistvene trditve Inženirji, katerih diplome so naštete v Prilogi VI k Direktivi Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij, so pridobili pravice za izvajanje arhitekturnih projektiranj po vsej Evropski uniji (v nadaljevanju: pridobljene pravice).
Inženirjem so pridobljene pravice priznane samo, če so svoje univerzitetno izobraževanje zaključili najpozneje v šolskem letu, navedenem v Prilogi VI k direktivi.
Portugalska republika je leta 2018 sprejela zakon (zakon št.
25/2018 z dne 14. junija), s katerim so se znatno omejile pridobljene pravice teh inženirjev, pa tudi dostop do poklica arhitekta in svoboda gibanja oseb.
Natančneje, člen 2 tega zakona: a. pridobljene pravice gradbenih inženirjev, ki so svoje univerzitetno izobraževanje začeli v študijskih letih, navedenih v direktivi, omejuje tako da je vsem gradbenim inženirjem, ki so svoje univerzitetno izobraževanje začeli v prejšnjih študijskih letih, odvzeta možnost uveljavljanja pridobljenih pravic; ter b. diskriminatorno in brez vsakršne podlage v direktivi za to, da bi gradbeni inženir lahko izvajal arhitekturno projektiranje, zahteva, da je med 1. novembrom 2009 in 1. novembrom 2017 prevzel arhitekturno projektiranje, za katero je bilo izdano občinsko dovoljenje.
To zahtevo je posebej težko izpolniti, saj lokalne oblasti na Portugalskem sistematično zavračajo arhitekturna projektiranja inženirjev, ki uresničujejo pridobljene pravice na podlagi Direktive 2005/36/ES.
Komisija je 24. januarja 2019 Portugalski republiki poslala uradni opomin.
Na Portugalsko republiko je bilo nato 29. februarja 2020 naslovljeno obrazloženo mnenje, na katero ta ni odgovorila.
(1)
UL 2005, L 255, str.
22.
Pritožba, ki jo je Trebor Robert Bilkiewicz vložil 23. decembra 2022 zoper sodbo Splošnega sodišča (peti senat) z dne 26. oktobra 2022 v zadevi T-273/21, The Bazooka Companies/EUIPO (Zadeva C-783/22 P) (2023/C 94/27) Jezik postopka: angleščina Stranke Pritožnik: Trebor Robert Bilkiewicz (zastopnik: P. Ratnicki-Kiczka, adwokat)